
Евразия экономикалык бирлигинин бажы чек арасы аркылуу товарларды өткөрүүчү жерлерде жайгашкан бажы инфраструктурасынын элементтерин жардыргыч жана баңги заттарды издөө жана идентификациялоо системасы менен техникалык жабдууга жана жайгаштырууга карата типтүү талаптар жөнүндө

Евразия экономикалык бирлигинин Бажы кодексинин 353-беренесинин 3-пунктун ишке ашыруу максатында Евразия экономикалык комиссиясынын Коллегиясы чечти:
1. Тиркелген Евразия экономикалык бирлигинин бажы чек арасы аркылуу товарларды өткөрүүчү жерлерде жайгашкан бажы инфраструктурасынын элементтерин жардыргыч жана баңги заттарды издөө жана идентификациялоо системасы менен техникалык жабдууга жана жайгаштырууга карата типтүү талаптар бекитилсин. 
2.  Ушул Чечим расмий жарыяланган датадан тартып 6 ай өткөндөн кийин күчүнө кирет.


	Евразия экономикалык комиссиясынын
Коллегиясынын төрагасы
	
  М. Мясникович

БЕКИТИЛДИ
Евразия экономикалык комиссиясынын Коллегиясынын
2023-жылдын 30-ноябрындагы  № 166
чечими менен


Евразия экономикалык бирлигинин бажы чек арасы аркылуу товарларды өткөрүүчү жерлерде жайгашкан бажы инфраструктурасынын элементтерин жардыргыч жана баңги заттарды издөө жана идентификациялоо системасы менен техникалык жабдууга жана жайгаштырууга карата 
ТИПТҮҮ ТАЛАПТАР 

I. Жалпы жоболор
1. Бул типтүү талаптар Евразия экономикалык бирлигинин (мындан ары – Бирлик) бажы чек арасы аркылуу товарларды өткөрүүчү жерлерде жайгашкан бажы контролунун техникалык каражаттары, инженердик, маалыматтык, телекоммуникациялык системалар жана аларды камсыз кылуу каражаттары (бажы инфраструктурасынын элементтери) менен жабдылган, жаңы курулуп жаткан же реконструкцияланып жаткан имараттарды, курулмаларды, жайларды, ачык аянттарды жардыргыч жана баңги заттарды (баңги каражаттарын жана психотроптук заттарды) издөө жана идентификациялоо системасы менен техникалык жабдууга жана жайгаштырууга талаптарды аныктайт.
  2.  Бирликтин бажы чек арасы аркылуу товарларды өткөрүүчү жерлерде жайгашкан бажы инфраструктурасынын элементтери бажы органдарынын ишин камсыз кылуу менен байланышкан алардын функционалдык багытынын өзгөчөлүктөрүн эске алуу менен жардыргыч жана баңги заттарды издөө жана идентификациялоо системасы менен техникалык жактан жабдылат, ал аппаратуранын төмөнкү түрлөрүнөн турат:
а) дененин ичинде жашырылган нерсени табуу үчүн стационардык рентгенографиялык сканер;
б) иондук кыймылдуулук спектрометриясынын негизинде жардыргыч жана баңги заттарды табуунун жана идентификациялоонун көчмө техникалык каражаты;
в) раман спектрометриясынын негизинде жардыргыч жана баңги заттарды идентификациялоонун көчмө техникалык каражаты;
г) үлгү алуу ыкмасын колдонуу менен ион кыймылдуулугунун спектрометриясынын негизинде жардыргыч заттарды жана баңги заттарды идентификациялоо үчүн стационардык техникалык каражат.
II. Дененин ичинде жашырылган нерсени табуу үчүн стационардык рентгенографиялык сканер 
3. Дененин ичинде жашырылган нерселерди табуу үчүн стационардык рентгенографиялык сканер (мындан ары бул бөлүмдө – аппаратура) дененин ичинде, кийимде жана бут кийимде органикалык жана органикалык эмес заттардан жасалган предметтерди табуу, алардын формасын жана жайгашкан жерин аныктоо максатында адамдарды кароо (карап чыгуу) үчүн арналган.
Дененин ичинде жашырылган нерселерди табуу үчүн стационардык рентгенографиялык сканер (мындан ары бул бөлүмдө – аппаратура) дененин ичинен, кийим жана бут кийимден органикалык жана органикалык эмес заттардан жасалган предметтерди табуу, алардын формасын жана жайгашкан жерин аныктоо максатында адамдарды кароо (текшерүү) үчүн арналган.
4. Аппаратуранын параметрлери болуп төмөнкүлөр эсептелет: 
а) сканерлөө убактысы 10 секунддан көп эмес;
б) бир сканерлөө үчүн нурлануунун жеке натыйжалуу дозасы Бирликке мүчө мамлекеттин (мындан ары – мүчө мамлекет) мыйзамдарына ылайык белгиленет;
в) дененин табигый көңдөйүндө жутулган же катылган ар кандай типтеги материалдарды – жардыргыч заттардын, контейнерлердеги баңги заттардын жайгашкан жерин аныктоо жана локализациялоо;
г) сканерлөө талаасынын өлчөмү:
бийиктиги боюнча - 1900 мм кем эмес, туурасы - 650 мм кем эмес;
д) эки кошумча сканерлөө режиминин болушу: сканерленген дененин көкүрөк жана ашказан аймагынын проекциясын алуу;
е) уруксат берилген жөндөмдүүлүк:
жогорку контрасттуу материалдар (металлдар) үчүн – 0,5 мм кем эмес;
контрасты начар материалдар үчүн (жардыргыч заттар, баңги заттар) –         5 мм кем эмес;
ж) сүрөт матрицасынын форматы  2400×880 пикселден кем эмес;
з) сүрөттүн бөлүктөрүн бир нече ирет чоңойтуу режиминде көрсөтүү;
и) мурунку сүрөттөрдү кайра көрүү режими;
к) ар бир контролдоо объектисин сканерлөөнүн датасын жана убактысын чагылдыруу, паспорттук маалыматтарды, анын ичинде  сканерленүүчү документтин жана адамдын өзүнүн сүрөтүн киргизүү, сканерлөө процессинде адам тарабынан топтолгон нурлануунун жекече дозасы жөнүндө маалыматтарды киргизүү функцияларынын болушу;
л) локалдык эсептөө тармагына кошулуу мүмкүнчүлүгү;
м) кабыл алынган сүрөттөрдү санариптик формада (jpeg, tiff, rtf форматында) жаздыруу жана сактоо функциясынын болушу, аларды кийин кайра чыгаруу жана локалдык эсептөө тармагы аркылуу тышкы колдонуучуларга берүү мүмкүнчүлүгү (10 000 сүрөттөн кем эмес);
н) сканерлөө ылдамдыгы - саатына 120 сканерлөөдөн кем эмес;
о) үзгүлтүксүз иштөө убактысы - 24 сааттан кем эмес;
п) жыштыгы 50 ± 1 Гц жана чыңалуусу 220 В ± 10 % болгон өзгөрмө ток тармагынан электр энергиясы;
р) керектелүүчү кубаттуулук - 3 кВт ашык эмес;
с) рентген нурлануусун күйгүзүү жөнүндө жарык сигнализациясынын болушу;
т) коргоочу экрандын бүтүндүгү бузулган учурда рентген нурлануусун өчүрүүнү камсыз кылган кулпунун болушу;
у) мүчө мамлекеттин мыйзамдарына ылайык белгиленген радиациялык коопсуздукту камсыз кылуу талаптарына шайкеш келүүсү;
ф) Бирликтин бажы чек арасы аркылуу товарларды алып өтүүчү жерлерде жайгашкан башка аппаратуранын ишинде үзгүлтүктөрдү жана баш тартууну пайда кылбоо;
х) жүрөк стимуляторлорунун иштешине терс таасирин тийгизбейт;
ц) жабдуулардын иштөө температурасынын диапазону + 5 оС ден + 40 оС га чейин жана абанын салыштырмалуу нымдуулугунун 90 % га чейин 25 оС температурада болушу;
ч) иштөө мөөнөтү – 6 жылдан кем эмес.
III. Иондук кыймылдуулук спектрометриясынын негизинде жардыргыч жана баңги заттарды табуунун жана идентификациялоонун 
көчмө техникалык каражаты
5. Иондук кыймылдуулук спектрометриясынын негизинде жардыргыч жана баңги заттарды табуунун жана идентификациялоонун көчмө техникалык каражаты (мындан ары бул бөлүмдө – аппаратура) адамдарды, жеке буюмдарды, багажды, жүктөрдү жана транспорт каражаттарын кароодо (карап чыгууда) абада жана ар кандай беттерде жардыргыч заттарды жана баңги заттарды табуу жана идентификациялоо үчүн арналган.
6. Аппаратуранын параметрлери болуп төмөнкүлөр эсептелет:
а) эки режимде иштөө:
абанын курамындагы жардыргыч заттардын жана баңги заттардын буусун аныктоо;
жардыргыч заттардын жана баңги заттардын катуу бөлүкчөлөрүн аппаратуранын жылыткычында атайын салфеткадан (же алюминий фольгадан) буулантуу жолу менен аныктоо;
б) атмосфералык басымда газ чөйрөсүндөгү молекулалардын иондук кыймылдуулугунун биполярдык спектрометриясы;
в) импульстук иондук разрядды же бета-нурлануунун радиоактивдүү булагын иондоштуруунун булагы катары пайдалануу;
г) иштөө режимин белгилөө убактысы – 15 мүнөттөн ашык эмес;
 д) заттарды табуу жана идентификациялоо убактысы – 5 секунддан ашык эмес;
е) бууларды жана бөлүкчөлөрдү аныктоо режимдеринин ортосунда которулуу убактысы – 1 секунддан ашык эмес;
ж) жалган иштөө ыктымалдыгы – 1% дан көп эмес;
з) 2, 4, 6 - тринитротолуол 1,0×10 -1 ден 1,0×10 -7 г чейин аз учуучу жардыргыч заттарды аныктоо диапазону;
и) 2, 4, 6-тринитротолуолго ылайык аз учуучу жардыргыч заттарды аныктоо чеги:
катуу бөлүкчөлөр боюнча – 1,0×10 -11 г кем эмес;
буулар үчүн –1,0×10 -14 г/см3 кем эмес;
к) автоматтык жарык жана үн сигнализациясынын болушу;
л) иштетилгенден кийин автоматтык жөндөө (калибрлөө) функциясынын болушу;
м) жыштыгы 50 ± 1 Гц жана чыңалуусу 220 В ± 10 % болгон өзгөрүлмө ток тармагынан үзгүлтүксүз иштөө убактысы – 24 сааттан кем эмес;
н) аккумулятордук батарея менен иштөө - 4 сааттан кем эмес; 
о) 1-таблицага ылайык табылган жардыргыч заттардын минималдуу тизмеги.
1-таблица 
	
	Толук аталышы
	Маркер
	Химиялык формуласы

	1. Аммиак селитрасы (аммоний нитраты)
	ACDT  NIT
	NH4NO3

	2. Динитротолуол
	DNT
	C6H3CH3(NO2)2

	3. Тринитротолуол
	TNT
	C6H2CH3(NO2)3

	4. Тринитрорезорцин
	TNR
	C6H(NO2)3(OH)2

	5. Тринитрофенол (пикрин кислотасы)
	TNPH
	C6H2(NO2)3OH

	6. Динитронафталин
	DNN
	C10H6(NO2)2

	7. Диметилдинитробутан
	DMNB
	CH3(NO2CCH3)2CH3

	8. Этиленгликольдинитрат
	EGDN
	C2H4(ONO2)2

	9. Нитроглицерин
	NG
	CHONO2(CH2ONO2)2

	10. ТЭН Пентаэритриттетранитрат
	PENT
	(CH2ONO2)4C

	11. Гексоген
	RDX
	(CH2)3 N3 (NO2)3

	12. Октоген
	HMX
	(CH2)4 N4 (NO2)4

	13. Тетрил
	TETR
	(NO2)3C6H2N(NO2)CH3

	14. Тетразол
	TZ
	CH2N4

	15. Бенофуроксан
	BF
	C6H4O2N2

	16. Ацетон триперекиси
	TATP
	(C3H6O2)3

	17. Гексаметилентрипероксид-диамин
	HMTD
	N(CH2OOCH2)3N

	18. Гексогендин жана пластификатордун негизинде пластикалык жардыргыч заттар
	RDX
	(CH2)3N3(NO2)3

	19. Октогендин жана пластификатордун негизинде пластикалык жардыргыч заттар
	HMX
	Аралашмасы

	20. Октол (октоген жана тротил)
	HMX TNT
	Аралашмасы

	21. Семтекс (гексоген ТЭН пластификатор)
	RDX PETN
	Аралашмасы

	22. Аммонит, аммонал
	TNT NIT RDX
	Аралашмасы



п) 2-таблицага ылайык табылган баңги заттардын минималдуу тизмеги. 
2-таблица 
	
	Толук аталышы
	Маркер
	Химиялык формуласы

	1. Амфетамин, левамфетамин, декстроамфетамин
	AMP
	C9H13N

	2. Метамфетамин
	MET
	C10H15N

	3. Кокаин
	COCB, COCS
	C17H21NO4

	4. Героин (диацетилморфин)
	HER
	C21H23NO5

	5. Тетрагидроканнабинол (гишиш, марихуана)
	THC
	C21H30O2

	6. Метилендиоксиамфетамин (тенамфетамин) 
	MDA
	C10H13NO2

	7. Метилендиоксиметамфетамин (Экстази)
	MDMA
	C11H15NO2

	8. Морфин 
	MORP
	C17H19NO3

	9. Кодеин
	CODN
	C18H21NO3

	10. 6-ацетилморфин
	MAMC
	C19H21NO4

	11. Фентанил
	FENT
	C22H28N2O

	12. Опий 
	MORP, CODN
	Аралашмасы

	
	
	
	



р) жүрөк стимуляторлорунун иштешине терс таасирин тийгизбейт;
с) иштөө мөөнөтү  -  6 жылдан кем эмес.
т) батареясы бар аппаратуранын салмагы - 5 кг көп эмес;
у) аппаратуранын температурасынын жана нымдуулугунун жумушчу диапазону мүчө мамлекеттин климаттык шарттарын эске алуу менен аныкталат; 
ф) нормалдуу иштөө шартында аппаратураны тазалоо убактысы – 3 мүнөттөн ашык эмес. 

IV. Раман спектрометриясынын негизинде жардыргыч жана баңги заттарды идентификациялоонун көчмө техникалык каражаты;

7. Раман спектрометриясынын негизинде жардыргыч жана баңги заттарды идентификациялоонун көчмө техникалык каражаты  (мындан ары бул бөлүмдө – аппаратура) адамдарды, багажды, жүктөрдү жана транспорт каражаттарын кароодо (карап чыгууда) табылган жардыргыч заттарды жана баңги заттарды идентификациялоого арналган.
Жардыргыч заттарды жана баңги заттарды табуу жана аларды идентификациялоо башка соргуч жабуулар (экрандар) жок болгон учурда сыналуучу объектти монохромдуу лазер нуру менен түз нурлантуу жолу менен ишке ашырылат.
8. Аппаратуранын типтүү комплектациясы төмөнкүлөрдү өзүнө камтыйт:
спектрометриялык раман моноблогу (спектрометр);
алдын ала орнотулган атайын программалык камсыздоосу бар көчмө персоналдык компьютер (ЭЭМ).
	9. Аппаратуранын параметрлери болуп төмөнкүлөр эсептелет:
а) 3-таблицага ылайык  мүнөздөмөлөрү маанилерден кем эмес.
3-таблица 
	Көрсөткүчтүн аталышы
	Көрсөткүчтүн мааниси

	1. Жардыргыч заттарды жана баңги заттарды анализдөө ыкмасы

	жарык чачуу менен айкалышкан лазердик спектроскопия (раман спектроскопия ыкмасы)

	2. Жардыргыч заттарды жана баңги заттарды идентификациялоо объекттери

	жардыргыч заттар, баңги заттар (мүчө мамлекеттин улуттук мыйзамдарына ылайык жүгүртүүгө тыюу салынган, белгиленген заттардын тизмеги) жана алардын прекурсорлору, коркунучтуу жана уулуу заттар, суу жана суу эритмелери, галоген углевод, аминдер, спирттер, гетероциклдик бирикмелер, кетондор, эфирлер, хлорорганикалык бирикмелер, карбон кычкылдыктары, карбон кычкылдыктарынын эфирлери, циклоалкандар, амиддер, органикалык кислоталардын туздары, нитро кошулмалар, фенолдор, фторорганикалык бирикмелер, сульфаттар, пиридиндин туундулары, ароматтык аминдер, альдегиддер, хлор суутеги, нафталин туундулары, нитрилдер, карбон кислотасынын туздары, гидразин туундулары, органофосфаттар, фосфаттар, металлорганикалык бирикмелер, тиоэфирлер, алкандар, индол туундулары, йодорганикалык бирикмелер, тиолдор (меркаптандар), иминдер, хинолин туундулары, пиримидин туундулары, алкиндер, краун эфирлери (макрогетероциклдер),   имидазол туундулары, фурандын туундулары, силандар

	3. Жүргүзүлгөн идентификация жөнүндө маалыматты визуалдык чагылдыруу түрү

	графикалык – заттын спектрин чыгаруу менен тексттик – заттын аталышын жана баштапкы заттын спектри менен ушул заттын эталондук үлгүсүнүн ортосундагы корреляция коэффициенти менен

салыштырмалуу – таанылуучу жана эталондук үлгүлөрдүн спектрлерин бир убакта чыгаруу менен


	4. Моноблоктун жана/же ЭЭМдин мониторунун дисплейинде маалыматты көрсөтүү убактысы (заттын эталондук үлгүсүнүн спектрин жана ченелген заттын спектрин кошуу)
	10 сек кем эмес

	5. ЭЭМ борбордук процессорунун жыштыгы 
	2,4 ГГц кем эмес

	6. ЭЭМ  оперативдик эс тутумунун көлөмү
	4 Гбайттан кем эмес

	7. ЭЭМ  катуу дискинин көлөмү
	500 Гбайттан кем эмес

	8. ЭЭМ  туташтыргычтарынын болушу:

мониторду туташтыруу үчүн

перифериялык жабдыктарды туташтыруу  үчүн (USB 2.0 кем эмес)
	
кем эмес, даана
1
3

	9. ЭЭМ  мониторунун түрү
	түстүү LCD же TFT матрица

	10. Диагоналы боюнча ЭЭМ экранынын өлчөмдөрү
	10,0 – 14,0

	11. Операциондук системасы

	Windows 7 жана Windows  кийинки версиялары


б) отчётторду түзүү (генерациялоо, сактоо жана басып чыгаруу) функциясы бар программалык камсыздоонун – идентификациялоонун жалпыланган натыйжалары стандарттык форматтагы сүрөт (png, jpeg, gif ж.б.) жана xls же xml электрондук таблицаларынын форматына шайкеш келген маалыматтар файлы түрүндө болушу;
в) орнотулган китепканаларды же маалымат базаларын колдонуу менен жардыргыч заттарды жана баңги заттарды автоматтык идентификациялоо функциясынын болушу;
г) ар кандай жардыргыч заттарды жана баңги заттарды топтоону, иштетүүнү, сактоону, архивдештирүүнү, китепканаларды түзүүнү, талдоо жүргүзүүнүн жүрүшүндө алынган маалыматтарды берүүнү камсыздоо функциясынын болушу (100 000 спектрден кем эмес, ошондой эле 10000ден кем эмес заттарды жана кошулмаларды кошкондо ар кандай заттардын эталондук спектрлери боюнча маалыматтарды сактоо);
д) ар кандай жардыргыч заттарды жана баңги заттарды изилдөөнүн (талдоонун) жыйынтыктарын эсептөөнү (иштеп чыгууну) жана моноблоктун жана (же) ЭЭМдин дисплейинде ченелген спектрлерди, ошондой эле заттын аталышынын тамга-сандык маалыматын бир убакта визуалдаштырууну камсыз кылуу функциясынын болушу;
е) программалык камсыздоону кеңейтүү жана модернизациялоо, аппаратураны даярдоочу тарабынан каралган стандарттык жол-жоболорду колдонуу менен эталондук маалыматты оңдоо функцияларынын, ошондой эле жардыргыч заттардын жана баңги заттардын китепканаларын редакциялоо функцияларынын болушу;
 ж) орус тилинде аппаратуранын программалык жана аппараттык компоненттеринин интерфейсинин болушу;
з) спектрометрдин лазеринин чыгуу кубаттуулугу - 300 мВт ашык эмес;
и) мүчө мамлекеттин мыйзамдарына ылайык белгиленген коопсуздукту камсыз кылууга карата талаптарга ылайык келүүсү;
к) Бирликтин бажы чек арасы аркылуу товарларды өткөрүүчү жерлерде жайгашкан башка аппаратуранын ишинде үзгүлтүктөрдү жана баш тартууну пайда кылбоо;
л) 50 ± 1 Гц жыштыгы жана 220 В ± 10 % чыңалуудагы өзгөрмө ток тармагынан үзгүлтүксүз иштөө убактысы – 24 сааттан кем эмес;
м) аккумулятордук батарея менен иштөө – 4 сааттан кем эмес; 
н) иштөө мөөнөтү – 6 жылдан кем эмес;
о) аппаратуранын салмагы –  6 кг ашык эмес;
п) аппаратуранын температурасынын жана нымдуулугунун жумушчу диапазону мүчө мамлекеттин климаттык шарттарын эске алуу менен аныкталат; 
V.  Үлгү  алуу ыкмасын колдонуу менен ион кыймылдуулугунун спектрометриясынын негизинде жардыргыч заттарды жана баңги заттарды идентификациялоо үчүн стационардык техникалык каражат.
11. Үлгү алуу ыкмасын колдонуу менен ион кыймылдуулугунун спектрометриясынын негизинде жардыргыч заттарды жана баңги заттарды идентификациялоо үчүн стационардык техникалык каражат (мындан ары  бул бөлүмдө – аппаратура) адамдарды, жеке буюмдарды, багажды, жүктөрдү жана транспорт каражаттарын кароодо (карап чыгууда) үлгүлөрдү алуу менен абадагы жана ар кандай беттердеги жарылуучу заттарды, баңги заттарды идентификациялоо үчүн арналган.
  12. Аппаратуранын параметрлери болуп төмөнкүлөр эсептелет:
а) үлгү алуу ыкмасы: жардыргыч заттардын жана баңги заттардын изин атайын пробниктен буулантуу (ысытуу) жолу менен андан ары аныктоо үчүн контролдонуучу бетти атайын пробник (салфетка же заттын изин алуу үчүн башка атайын аппарат) менен сүртүү;
б) иондук кыймылдуулуктун биполярдык спектрометриясы;
в) импульстук иондук разряд же бета-нурлануунун радиоактивдүү булагын иондоштуруунун булагы катары пайдалануу;
г) иштөө режимин белгилөө үчүн убакыт – 30 мүнөттөн ашык эмес;
д) жардыргыч заттарды жана баңги заттарды идентификациялоо убактысы – 5 секунддан ашык эмес;
е) идентификациялоо сезгичтиги:
жардыргыч заттардын жана баңги заттардын катуу бөлүкчөлөрү боюнча – 1,0×10 -12 г кем эмес;
жардыргыч заттардын жана баңги заттардын буусу боюнча – 1,0×10 -14 г/см 3 кем эмес;
ж) автоматтык жарык жана үн сигнализациясынын болушу;
з) иштеткенден кийин жөндөө (калибрлөө) каражаттарынын болушу;
и) атайын үлгү менен алынган жардыргыч жана баңги заттардын түрүн жана курамын автоматтык түрдө аныктоо;
к) жыштыгы 50 ± 1 Гц жана чыңалуусу 220 В ± 10 % болгон өзгөрүлмө ток тармагынан үзгүлтүксүз  иштөө убактысы – 24 сааттан кем эмес;

л) 4-таблицага ылайык табылган жардыргыч заттардын минималдуу тизмеги.
4-таблица 
	Толук аталышы
	Маркер
	Химиялык формуласы

	1. Аммиак селитрасы (нитрат аммония)
	ACDT  NIT
	NH4NO3

	2. Динитротолуол
	DNT
	C6H3CH3(NO2)2

	3. Тринитротолуол
	TNT
	C6H2CH3(NO2)3

	4. Тринитрорезорцин
	TNR
	C6H(NO2)3(OH)2

	5. Тринитрофенол (пикрин кислотасы)
	TNPH
	C6H2(NO2)3OH

	6. Динитронафталин
	DNN
	C10H6(NO2)2

	7. Диметилдинитробутан
	DMNB
	CH3(NO2CCH3)2CH3

	8. Этиленгликольдинитрат
	EGDN
	C2H4(ONO2)2

	9. Нитроглицерин
10. ТЭН Пентаэритриттетранитрат
11. Гексоген
	NG
PENT
RDX
	CHONO2(CH2ONO2)2
(CH2ONO2)4C
(CH2)3 N3 (NO2)3

	12. Октоген
	HMX
	(CH2)4 N4 (NO2)4

	13. Тетрил
	TETR
	(NO2)3C6H2N(NO2)CH3

	14. Тетразол
	TZ
	CH2N4

	15. Бенофуроксан
	BF
	C6H4O2N2

	16. Ацетон  триперекись
	TATP
	(C3H6O2)3

	17. Гексаметилентрипероксид-диамин
	HMTD
	N(CH2OOCH2)3N

	18.  Гексогендин жана пластификатордун негизинде пластикалык жардыргыч заттар 
	RDX
	(CH2)3N3(NO2)3

	19.  Октогендин жана пластификатордун негизинде пластикалык жардыргыч заттар
	HMX
	Аралашмасы

	20. Октол (октоген жана тротил)
	HMX TNT
	Аралашмасы

	21. Семтекс (гексоген ТЭН пластификатор)
	RDX PETN
	Аралашмасы

	22. Аммонит, аммонал
	TNT RDX
	Аралашмасы

	
	
	
	


м) 5-таблицага ылайык табылган баңги заттардын минималдуу тизмеги.
5-таблица 
	Толук аталышы
	Маркер
	Химиялык формуласы

	1. Амфетамин, левамфетамин, декстроамфетамин
	AMP
	C9H13N

	2. Метамфетамин
	MET
	C10H15N

	3. Кокаин
	COCB, COCS
	C17H21NO4

	4. Героин (диацетилморфин)
	HER
	C21H23NO5

	5. Тетрагидроканнабинол (гишиш, марихуана)
	THC
	C21H30O2

	
	
	
	

	6. Метилендиоксиамфетамин (тенамфетамин)
7. Метилендиоксиметамфетамин (экстази)
	                                         

	MDA

MDMA
	C10H13NO2

C11H15NO2

	8. Морфин 
	MORP
	C17H19NO3

	9. Кодеин
	CODN
	C18H21NO3

	10. 6-ацетилморфин
	MAMC
	C19H21NO4

	11. Фентанил
	FENT
	C22H28N2O

	12. Опий 
	MORP, CODN
		Аралашмасы

	




	
	
	

	
	
	
	


[bookmark: _GoBack]н) программалык камсыздоо идентификациялануучу жардыргыч жана баңги заттардын маалымат базасын кеңейтүү жана жаңылоо мүмкүнчүлүгүн камсыз кылат;
о) иштөө мөөнөтү – 6 жылдан кем эмес;
п) аппаратуранын салмагы –  6 кг ашык эмес;
р) аппаратуранын температурасынын жана нымдуулугунун жумушчу диапазону мүчө мамлекеттин климаттык шарттарын эске алуу менен аныкталат; 
с) нормалдуу иштөө шарттарында аппаратуранын пробнигин тазалоо (күйгүзүү) убактысы – 30 секунддан ашык эмес.

______________


